Mandag eftermiddag udbrød der brand i en åben lade på en gård ved Hals. Laden indeholdt halm og forskellige maskiner. - Laden har ingen sider, så det er de ting, der var derinde, der er brændt. Vi har haft fokus på, at ilden ikke bredte sig til en stald ved siden af, hvor der står et halvt hundrede køer, og hvor loftet er fyldt med halm, fortæller Jepser Rasmussen, indsatsleder ved Nordjyllands Beredskab til TV2 Nord. Nu skal taget pilles af laden med en kran, så beredskabet kan få efterslukket. Det vides endnu ikke, hvordan ilden opstod.
En åben lade er nedbrændt på en gård ved Hals. Ilden blev forhindret i at brede sig til en kostald ved siden af.